ЗАСГИЙН ГАЗРЫН САНАЛЫН ХУУЛИЙН ТӨСӨЛД ТУСГАСАН БАЙДАЛ

	Засгийн газрын санал
	Хууль санаачлагчийн байр суурь
	Тусгасан эсэх
	Хуулийн төслийн шинэчилсэн заалт

	1. 4.1.3 дахь “давхар даатгалын компани” нь шинээр байгуулах хуулийн этгээд мэт ойлгогдож, одоо байгаа давхар даатгалын тогтолцоотой хэрхэн уялдах нь тодорхойгүй.
	Саналыг найруулгаар тусгах. Шинэ давхар даатгалын компани байгуулахгүй. Малын индексжүүлсэн даат-галын тухай хуулийн 18.1-д заасан одоо байгаа давхар даат-галын компани тариа-лангийн индексжүүл-сэн даатгалын давхар даатгалыг хэрэгжүү-лэхээр тодруулна. Тус хуульд давхар даат-галын компани нь тусгай зөвшөөрөлтэй, тусгайлсан чиг үүрэг бүхий хувьцаат компани байхаар аль хэдийн зохицуулсан. 
	Найруулгаар тусгасан. 4.1.3, 18.1-ийг өөрчилнө.
	4.1.3. “давхар даатгалын компани” гэж Малын индексжүүлсэн даатгалын тухай хуулийн 18.1-д заасан давхар даатгалын компанийг; 18.1. Тариалангийн индексжүүлсэн даатгалын дээд түвшний эрсдэлийн давхар даатгал, олон улсын давхар даатгалтай холбоотой үйл ажиллагааг Малын индексжүүлсэн даатгалын тухай хуулийн 18.1-д заасан давхар даатгалын компани хэрэгжүүлнэ.

	2. 4.1.14–4.1.16 дахь сангуудын нэр томьёо, зориулалт, хөрөнгийн эх үүсвэр болон 19 дүгээр зүйлтэй уялдаа тодорхой бус, нэр томьёоны давхардалтай.
	Саналыг найруулгаар тусгах. Хүчин төгөл-дөр Малын индекс-жүүлсэн даатгалын тухай хуульд дээрх сангууд нэгэнт тодорхойлогдсон тул тариалангийн даат-галд зориулж ижил нэртэй шинэ сангууд үүсгэхгүй. Тариалангийн индекс-жүүлсэн даатгалын эрсдэлийг одоо байгаа сангийн тогтолцоо-гоор, тусдаа бүртгэл, тооцоотой удирдах зарчим баримтална. 
	Найруулгаар тусгасан. 4.1.14–4.1.16-г өөрчилж, 17, 19 дүгээр зүйлийг уялдуулна.
	4.1.14. “хамтын эрсдэлийн сан” гэж Малын индексжүүлсэн даатгалын тухай хуулийн 4.1.13, 26 дугаар зүйлд заасан санг; 4.1.15. “эрсдэлийн дунд түвшин” гэж энэ хуулийн 9 дүгээр зүйлд заасан хоёрдугаар босго хүртэлх, даатгагч хамтын эрсдэлийн сангаар хариуцах эрсдэлийн түвшнийг; 4.1.16. “эрсдэлийн дээд түвшин” гэж хоёрдугаар босгоос давсан, давхар даатгалын компани болон түүний сан, давхар даатгалаар хариуцах эрсдэлийн түвшнийг. 19.1. Тариалангийн индексжүүлсэн даатгалын дунд болон дээд түвшний эрсдэлийг санхүүжүүлэхэд Малын индексжүүлсэн даатгалын тухай хуулийн 25–27 дугаар зүйлд заасан сангийн тогтолцоог ашиглах бөгөөд тариалангийн индексжүүлсэн даатгалд хамаарах хөрөнгө, орлого, зарлага, өр төлбөрийг тусад нь бүртгэж, тайлагнана.

	3. 23 дугаар зүйлд төрөөс татаас, дэмжлэг үзүүлэхээр заасан боловч санхүүжилтийн эх үүсвэр, хэмжээ, төсөвт үзүүлэх нөлөөлөл тодорхойгүй. 23.4 нь бусад дэмжлэгт нэн тэргүүнд хамруулахаар байна.
	Хэсэгчлэн хүлээн авна. Төрөөс хураам-жийн дэмжлэг үзүүлэх боломжийг хадгална. Гэхдээ энэ нь төсөвт автоматаар үүрэг үүсгэхгүй, тухайн жилийн батлагдсан төсвийн хүрээнд хэрэгжинэ. Харин 23.4 дэх давуу эрхийн зохицуулалтыг хасна.
	Найруулгаар тусгасан; 23.4-ийг хассан.
	23.1. Төрөөс тариалангийн индексжүүлсэн даатгалын хүртээмжийг нэмэгдүүлэх зорилгоор тухайн жилийн батлагдсан улсын төсөв, төсвийн боломжид багтаан даатгалын хураамжийн тодорхой хэсэгт дэмжлэг үзүүлж болно. 23.2. Энэ хуулийн 23.1-д заасан дэмжлэгийн зорилтот бүлэг, шалгуур, хувь хэмжээ, дээд хязгаар болон олгох нөхцөлийг Засгийн газар тогтооно. 23.3. Дэмжлэгийг хэрэгжүүлэхдээ тэгш хүртээмж, ил тод байдал, төсвийн сахилга бат, үр ашигтай байдлын зарчмыг баримтална. 23.4-ийг хасна.

	4. 24.1-д мэдээллийн дэд бүтцийг төрөөс дэмжихээр заасан боловч санхүүжилтийн эх үүсвэр, хөрөнгө оруулалтын хэмжээ, байгууллагын чиг үүрэг тодорхойгүй.
	Саналыг найруулгаар тусгах. Шинээр тодорхойгүй санхүү-гийн үүрэг бий болгохгүй; байгуул-лага бүр хуульд заасан чиг үүрэг, батлагдсан төсөвтөө багтаан хэрэгжүүлнэ.
	Найруулгаар тусгасан. 24.1, 24.2-ыг шинэчилнэ.
	24.1. Төрийн холбогдох байгууллага хуульд заасан чиг үүрэг, батлагдсан төсвийн хүрээнд индекс тооцоход шаардлагатай цаг уурын ажиглалт, ургацын статистик, зайнаас тандан судлал, газарзүйн мэдээлэл болон бусад мэдээллийн дэд бүтцийн чанар, хүртээмж, харилцан ажиллагааг сайжруулах арга хэмжээ хэрэгжүүлнэ. 24.2. Индексийн мэдээллийг хэмжих, цуглуулах, боловсруулах, тайлагнах, баталгаажуулах тогтолцоог төрийн холбогдох байгууллага өөрийн чиг үүргийн хүрээнд бүрдүүлж, мэдээлэл солилцох нөхцөлийг хангана.

	5. 6.1.1–6.1.4-т индексийн төрөл, техникийн аргачлалыг хэт нарийвчлан хуульчилсан; технологи өөрчлөгдөхөд хуульд байнга өөрчлөлт оруулах эрсдэлтэй.
	Саналыг найруулгаар тусгах. Хуульд индек-сийн үндсэн төрлийг тогтоож, техникийн үзүүлэлт, стандарт, тооцооллын аргачла-лыг захиргааны хэм хэмжээний актаар тогтооно.
	Найруулгаар тусгасан. 6.1-ийг бүхэлд нь шинэчилнэ.
	6.1. Тариалангийн индексжүүлсэн даатгалд цаг уур, хөрс, ургамлын төлөв байдал, ургац болон тариалангийн эрсдэлийг бодитой төлөөлөх нэг буюу хэд хэдэн индексийг ашиглаж болно. 6.2. Энэ хуулийн 6.1-д заасан индексийг сонгохдоо тухайн таримал, газар зүйн бүс, даатгалын нэгжийн эрсдэлийг төлөөлөх чадвар, өгөгдлийн хүртээмж, чанар, тасралтгүй байдал болон статистик хамаарлыг харгалзана. 6.3. Индексийн төрөл, техникийн шаардлага, өгөгдлийн стандарт, актуар болон тооцооллын аргачлалыг газар тариалан, цаг уур, статистикийн асуудал эрхэлсэн байгууллагын саналыг үндэслэн Санхүүгийн зохицуулах хороо батална.

	6. 8.2 дахь мэдээллийн эх үүсвэрийн өмчлөл, ашиглах эрх, мэдээллийн чанар, баталгаажуулалт тодорхой бус.
	Саналыг шууд тусгах. Ялангуяа даатгуулаг-чийн мэдрэгчийн болон зайнаас тандан судлалын мэдээллийг шууд албан ёсны индекс болгохгүй, урьдчилан тогтоосон шаардлага хангасан тохиолдолд ашиглана.
	Тусгасан. 8.2.2, 8.2.4-ийг өөрчилж, 8.5 нэмнэ.
	8.2.2. эрх бүхий байгууллагаас тогтоосон техникийн болон чанарын шаардлага хангасан, баталгаажуулах боломжтой автомат станц, мэдрэгч төхөөрөмжийн мэдээлэл; 8.2.4. эх сурвалж, боловсруулалтын аргачлал, нарийвчлал нь тодорхой, баталгаажуулах боломжтой зайнаас тандан судлал, хиймэл дагуулын өгөгдөл; 8.5. Индексийн тооцоонд ашиглах мэдээллийн эх үүсвэр, мэдээлэл ашиглах эрх, чанарын шаардлага, мэдээллийг тулган шалгах, баталгаажуулах, хадгалах болон мэдээллийн зөрүүг шийдвэрлэх нөхцөл, журмыг энэ хуулийн 8.4-т заасан журмаар зохицуулна.

	7. 6.5, 8.4, 26.2 зэрэгт “журам батална” гэж заасан боловч журмын зорилго, зохицуулах харилцааны хүрээ, үндсэн агуулга тодорхойгүй.
	Саналыг шууд тусгах. Захиргааны хэм хэм-жээний акт батлуулах эрх олгож байгаа заалт бүрд тухайн журмаар зохицуулах харилцаа-ны хүрээг тодорхойлно.
	Тусгасан. 6.5, 8.4, 26.2-ыг шинэчилнэ.
	6.5. Даатгалын нэгжийг бүртгэх, давхардалгүй код олгох, газарзүйн мэдээллийн системтэй холбох, бүртгэлийн мэдээллийг шалгах, баталгаажуулах журмыг Засгийн газар батална. 8.4. Индексийн мэдээллийг цуглуулах, боловсруулах, индекс тооцох, мэдээллийн чанарыг шалгах, хөндлөнгийн баталгаажуулалт хийх, мэдээллийг хадгалах, нийтэд мэдээлэх давтамж, хэлбэр болон мэдээллийн зөрүүг шийдвэрлэх журмыг Засгийн газар батална. 26.2. Индексийн мэдээлэл, тооцоололтой холбоотой маргааныг хянан шийдвэрлэхэд ашиглах хараат бус шинжээчийг сонгох, түүнд тавих шаардлага, дүгнэлт гаргах хугацаа, талуудын оролцоо болон зардлыг хариуцах журмыг Санхүүгийн зохицуулах хороо батална.

	8. 12 дугаар зүйл дэх гэрээний нөхцөл нь Иргэний болон Даатгалын тухай хуулийн нийтлэг зохицуулалттай давхардсан.
	Саналыг найруулгаар тусгах. Нийтлэг гэрээний нөхцөлийг давтахгүй; зөвхөн индексжүүлсэн даат-галын онцлогийг үлдээнэ.
	Найруулгаар тусгасан. 12.1-ийг шинэчилж, 12.1.7-ийг хасна.
	12.1. Тариалангийн индексжүүлсэн даатгалын гэрээнд Иргэний хууль, Даатгалын тухай хуульд заасан нөхцөлөөс гадна дараах онцлог нөхцөлийг тусгана: 12.1.1. даатгуулах таримлын төрөл, даатгалын нэгж, талбайн байршил, хамрах хугацаа; 12.1.2. ашиглах индекс, мэдээллийн эх үүсвэр болон индекс тооцох аргачлал; 12.1.3. босго үзүүлэлт, нөхөн төлбөрийн хувь, дээд хязгаарыг тусгасан нөхөн төлбөрийн хүснэгт; 12.1.4. даатгалын үнэлгээ болон даатгуулагчийн өөрийн хариуцах эрсдэлийн хэмжээ; 12.1.5. суурь зөрүүний эрсдэл, түүний болзошгүй үр дагавар; 12.1.6. индексийн мэдээлэл нийтлэгдэх болон нөхөн төлбөр олгох хугацаа; 12.1.7. индексийн мэдээлэл, тооцоололтой холбоотой гомдол, маргаан шийдвэрлэх нөхцөл; 12.1.8. талбайд байршуулсан мэдрэгч төхөөрөмжийн мэдээллийг ашиглах бол түүнд тавих шаардлага.

	9. 14.1-д “гэрээнд заасан хугацаанд” гэж заасан боловч нөхөн төлбөр олгох хугацааны дээд хязгаар, маргаан гарсан үеийн зохицуулалт тодорхойгүй.
	Саналыг шууд тусгах. Даатгуулагчийн эр-хийг хамгаалах үүднээс хуульд дээд хугацааг тогтооно.
	Тусгасан. 14.1-14.4-ийг шинэчилнэ.
	14.1. Индексийн албан ёсны мэдээлэл нийтэд зарлагдаж, даатгалын тохиолдол үүссэн нь тогтоогдсон өдрөөс хойш ажлын 10 өдрийн дотор даатгагч нөхөн төлбөрийг даатгуулагчид олгоно. 14.2. Нөхөн төлбөрийг индексийн албан ёсны мэдээлэл болон гэрээний салшгүй хэсэг болох нөхөн төлбөрийн хүснэгтэд үндэслэн тооцно. 14.3. Индексийн мэдээлэл, тооцооллын талаар маргаан гарсан бол маргаангүй хэсгийн нөхөн төлбөрийг энэ хуулийн 14.1-д заасан хугацаанд олгоно. 14.4. Маргаантай хэсгийн нөхөн төлбөрийг эцсийн дүгнэлт, шийдвэр гарснаас хойш ажлын таван өдрийн дотор олгоно.

	10. 13 дугаар зүйлд суурь зөрүү, мэдээллийн үүргийг ерөнхий байдлаар зохицуулсан; сумын дундаж ургацын индекс бодит хохиролтой зөрөх эрсдэлийг нарийвчлах шаардлагатай.
	Саналыг шууд тусгах. Суурь зөрүү нь индексжүүлсэн даат-галын үндсэн эрсдэл учраас даатгагчийн урьдчилан мэдээлэх үүргийг тодорхой болгоно.
	Тусгасан. 13.1-13.3-ыг шинэчилнэ.
	13.1. Даатгагч гэрээ байгуулахаас өмнө даатгуулагчид суурь зөрүүний утга, үүсэх шалтгаан, болзошгүй үр дагавар, түүнийг бууруулах боломж болон бодит хохирол учирсан боловч нөхөн төлбөр олгогдохгүй байж болох нөхцөлийг энгийн, ойлгомжтой хэлбэрээр бичгээр, эсхүл цахимаар тайлбарлаж, танилцуулсан тухай баталгаажуулна. 13.2. Суурь зөрүүг бууруулах зорилгоор даатгалын нэгжийг нарийвчлах, төлөөлөх чадвар бүхий индекс сонгох, олон индекс хослуулах болон бусад актуар үндэслэлтэй арга хэрэглэж болно. 13.3. Сумын дундаж болон бүсийн ургацын индекс ашиглах тохиолдолд тухайн индекс нь даатгалын нэгжийн ургацын хэлбэлзлийг төлөөлөх статистик хамаарал, өгөгдлийн хүрэлцээтэй байдлыг урьдчилан үнэлсэн байна.

	11. Төсөл нь хүчин төгөлдөр хууль тогтоомжтой уялдах, нэр томьёо, төрийн санхүүгийн үүрэг, сан, мэдээлэл, баталгаажуулалтыг дахин нягтлах, мөн Засгийн газраас боловсруулж буй хуулийн төсөлтэй харьцуулан үзэх шаардлагатай.
	Хэсэгчлэн хүлээн авна. Хүчин төгөлдөр хууль тогтоомжтой уялдуулах хэсгийг дээрх 1–10 дахь саналын хүрээнд тусгана. Харин Засгийн газар ижил чиглэлийн төсөл боловсруулж байгаа нь УИХ-ын гишүүний санаачилсан төсөлд заавал тусгах бие даасан эрх зүйн зохицуулалт биш тул төсөлд заалт болгон оруулахгүй.
	Холбогдох хэсгийг тусгасан. Тусгай заалт нэмээгүй.
	Шинэ заалт шаардлагагүй. Төслийн 4, 6, 8, 12–14, 17–19, 23, 24, 26 дугаар зүйлд хийсэн дээрх өөрчлөлтөөр уялдааг хангана. Засгийн газрын өөр төсөлтэй харьцуулан үзэх асуудлыг хуулийн төслийн үзэл баримтлал, танилцуулга болон хэлэлцүүлгийн шатанд шийдвэрлэнэ.


Тайлбар:
1. Тариалангийн индексжүүлсэн даатгалын хуулийн төслийн 29 зүйл болон Засгийн газрын 2026.06.10-ны өдрийн 23 дугаар хуралдааны тэмдэглэлээр ирүүлсэн 11 багц саналыг нэг бүрчлэн тулгаж нягтлав. Засгийн газар төслийг энэ хэлбэрээр нь дэмжих боломжгүй гэж үзсэн боловч санал бүрийн шинж ижил биш байна: заримыг нь шууд тусгах үндэслэлтэй, заримыг нь үзэл баримтлалыг хадгалан найруулгаар шийдэх боломжтой, зарим заалтыг хасах нь зүйтэй, харин зарим нь хууль санаачлагч заавал хүлээн авах шаардлагагүй ерөнхий/процедурын шинжтэй байна.
2. Одоо хүчин төгөлдөр мөрдөж буй Малын индексжүүлсэн даатгалын тухай хуульд “Дунд түвшний эрсдэлээс хамгаалах сан”, “Дээд түвшний эрсдэлээс хамгаалах сан”, “Алдагдлаас хамгаалах сан”, “Хамтын эрсдэлийн сан” гэсэн ойлголтууд бүгд хуульчлагдсан бөгөөд давхар даатгалын компани ч аль хэдийн эрх зүйн статустай байна. Иймээс Засгийн газрын 1, 2 дахь саналыг тусгахдаа эдгээр институцийг устгах бус, шинээр байгуулж байгаа мэт давхардуулсан зохицуулалтыг арилгаж, хүчин төгөлдөр тогтолцоонд холбох нь илүү оновчтой гэж үзсэн болно. 

